Gunung Kenya

Gunung Kenya adalah sebuah gunung berapi terletak di tengah negara Kenya timur benua Afrika, ia merupakan gunung tertinggi di negara tersebut dan kedua tertinggi di benua Afrika setelah Gunung Kilimanjaro. Negara Kenya sendiri dinamakan dari gunung ini.

Gunung ini muncul kira-kira 3 juta tahun hasil perengkahan benua yang berlaku di kawasan timur Afrika dengan ketinggian awal sebanyak 7,000 meter. Pelitupan air batu selama beribu-ribu tahun berikutnya mengakis curam banyak lereng dan lembah sekeliling puncak ini. Lereng-lereng gunung disebut terletaknya hutan pelbagai jenis yang menjadi sumber tadahan air yang penting bagi sebahagian besar negara Kenya. Keluasan 715 km persegi sekitar pusat gunung telah ditetapkan sebagai suatu cagar alam malah disenaraikan sebagai suatu Tapak Warisan Dunia oleh UNESCO pada tahun 1997 yang menerima kunjungan lebih daripada 16,000 orang pelawat setiap tahun.

Penamaan
Gunung ini diberi nama oleh orang Kamba dalam bahasa mereka sebagai Kĩ-Nyaa atau Kĩĩma- Kĩĩnyaa yang bermaksud "Sang Burung Unta" kerana rupa bertompok salji putih gunung ini menyerupai haiwan sedemikian, nama ini dicatatkan Johann Ludwig Krapf dalam jelajahnya bersama seorang pedagang bernama Kivoi. Masyarakat Kikuyu turut memberi nama bermaksud sama dalam bahasa mereka yang serumpun iaitu Kĩrĩma Kĩrĩnyaga, begitu juga dengan orang Embu dengan nama Kirenyaa.

Kepercayaan
Gunung ini dianggap tinggi martabat dalam kalangan masyarakat-masyarakat Kikuyu, Ameru, Embu dan Maasai yang setempat menduduki sekitar gunung ini selama beratusan tahun.

Orang Kikuyu yang menduduki kawasan barat dan selatan gunung percaya bahawa puncak itu merupakan singgahsana tuhan mereka Ngai atau Mwene Nyaga ("Raja Burung Unta" atau "Raja Tompok Putih") setelah turun dari langit; mereka turut membina rumah-rumah mereka berpintu menghadap gunung ini. Orang Embu di belah tenggara pula  berpendapat sama turut mendirikan rumah mereka dengan pendekatan serupa.

Orang Maasai yang duduk di utara kaki gunung ini (diberi nama Ol Donyo Keri, "gunung belang" dari rupa lembah gunung diduduki) pula percaya leluhur mereka berasal dari gunung itu. Di kawasan ini jugalah tempat khusus mereka menggembala ternakan mereka.

Rujukan